Document ID: /roh_data/filtered/Billingualer_Corpus_interleaved-de-rm.jsonl.gz/1404

This is a text translated from German to Rumantsch Grischun.
Regierung fordert Bundesrat im Fall SBB Cargo zu aktiver Krisenbewältigung auf

Die Bündner Regierung fordert den Bundesrat im Fall SBB Cargo zu einer aktiven Krisenbewältigung auf. Wie die Regierung in einem Brief an den Bundesrat festhält, müssen die vorhandenen Chancen genutzt werden, um eine weitere Eskalation in den Auseinandersetzungen der Sozialpartner um die SBB-Werkstätten in Bellinzona zu vermeiden.

Im Brief bekräftigt die Regierung ihre Ansicht, dass dem Bundesrat in seiner Rolle als Eigentümer der SBB und als Wahlbehörde des SBB-Verwaltungsrates eine besondere Verantwortung zukommt. Dies bedeutet einerseits auf dem eingeschlagenen Weg zu einer konstruktiven Lösungsfindung, die Sozialpartner an einen Tisch zu bringen, und andererseits eine Überprüfung aller Unterstützungsmöglichkeiten des Bundes für die betroffenen Regionen Bellinzona und Moesano. Hauptziel sollte laut Regierung die Erhaltung und Schaffung von Arbeitsplätzen in einer strukturschwachen Region sein.

Bereits anfangs März hatte die Regierung ihr Bedauern und ihre Betroffenheit über den angekündigten Abbau von Stellen beim SBB-Cargo-Standort in Bellinzona geäussert. Ein Vertreter der Regierung war vor Ort und unterstützte die Tessiner Delegation bei einer in Bern erfolgten Aussprache.

Gremium: Regierung

Quelle: dt Standeskanzlei Graubünden

Data: 01.04.2008

La regenza supplitgescha il cussegl federal da superar la crisa en il cas da las VFF cargo

La regenza grischuna supplitgescha il cussegl federal da superar la crisa en il cas da las VFF cargo. Sco che la regenza menziunescha en ina brev al cussegl federal, ston las schanzas ch'èn avant maun vegnir nizzegiadas per evitar in'ulteriura escalaziun en las cuntraversas dals partenaris socials pervia dals lavuratoris da las viafiers federalas (VFF) a Bellinzona.

En sia brev conferma la regenza ses puntg da vista ch'il cussegl federal haja ina responsabladad speziala en sia rolla sco proprietari da las VFF e sco autoritad electorala dal cussegl d'administraziun da las VFF. Quai vul dir d'ina vart da radunar - sin la via instradada envers ina soluziun constructiva - ils partenaris socials ad ina maisa e da l'autra vart d'examinar tut las pussaivladads che la confederaziun ha per dar sustegn a las regiuns pertutgadas da Bellinzona e dal Moesano. La finamira duai - tenor la regenza - esser quella da mantegnair e da stgaffir plazzas da lavur en ina regiun che ha structuras deblas.

Gia il cumenzament da mars aveva la regenza exprimì ses displaschair e sia consternaziun davart l'annunzia che plazzas da lavur da la VFF cargo a Bellinzona duajan vegnir stritgadas. In represchentant da la regenza è stà al lieu ed ha sustegnì la delegaziun tessinaisa a chaschun d'ina discussiun che ha gì lieu a Berna.

Gremi: regenza

Funtauna: rg chanzlia chantunala dal Grischun

Data: 01.04.2008